cyanic-selkie/wikianc huggingface dataset:
การเคลื่อนที่แบบโพรเจกไทล์
ความสัมพันธ์ระหว่างระยะไกลสุดกับระยะสูงสุด
ความสัมพันธืระหว่างระยะไกลสุดบนแนวราบ R กับระยะสูงสุด h ที่ เป็น
พิสูจน์
.
พิสัยของการเคลื่อนที่แบบโพรเจกไทล์
ในการเคลื่อนที่แบบโพรเจกไทล์มวลของวัตถุจะไม่ส่งผลต่อระยะไกลสุดตามแนวราบและระยะสูงสุดของการเคลื่อนที่ เมื่อขว้างวัตถุออกไปด้วยความเร็วและทิศทางเดียวกัน ระยะไกลสุดตามแนวราบของการเคลื่อนที่แบบโพรเจกไทล์เรียกว่า"พิสัย" d  คือ ระยะทางตามแนวราบจากจุดที่ขว้างวัตถุออกไปจนถึงจุดที่วัตถุตกกลับลงมาที่ตำแหน่งความสูงเริ่มต้น (y=0)
เวลาเมื่อตกถึงพื้น
จากการเคลื่อนที่ในแนวราบ ระยะทางของการเคลื่อนที่แบบโพรเจกไทล์เป็น
ดังนั้น
d จะมีค่าสูงสุดเมื่อ
ซึ่งสอดคล้องกับ
หรือ
ระยะทางในแนวราบ d ที่เคลื่อนที่ได้
เมื่อพื้นเรียบ (ความสูงเริ่มต้น (y_0 = 0)) ระยะทางที่เคลื่อนที่ได้
ดังนั้นวัตถุจะเคลื่อนที่ได้ระยะทางไกลที่สุด เมื่อ \theta มีค่าเท่ากับ 45 องศา
การประยุกต์ใช้ทฤษฎีบทงานและพลังงาน
ตามทฤษฎีงานและพลังงาน องค์ประกอบของความเร็วในแนวดิ่งคือ
สมการเหล่านี้จะไม่พิจารณาแรงต้านของอากาศ และถือว่าพื้นเป็นพื้นราบเรียบ
คตินิยมเชื้อชาติ
คตินิยมเชื้อชาติ (racism) มีหลายความหมาย ส่วนมากมักจะหมายถึงการที่สมาชิกในเผ่าพันธุ์หนึ่งมีความเห็นว่าพวกของตนเหนือกว่าเผ่าพันธุ์อื่น ๆ
เซร์ฆิโอ กานาเลส
เขาเริ่มต้นอาชีพนักฟุตบอลกับราซินซันดันเดร์ ก่อนที่ในปี ค.ศ. 2010 เขาได้ย้ายร่วมทีม เรอัลมาดริด ด้วยค่าตัว 4.50 ล้านยูโร เขาได้แชมปโกปาเดลเรย์กับทีมในฤดูกาลแรกของเขาแต่ก็ไม่ได้รับโอกาสลงเล่นมากนัก เขาถูกปล่อยยืมตัวให้กับบาเลนเซียใช้งานในฤดูกาลถัดมาก่อนที่จะถูกขายขาดให้ด้วยค่าตัว 7.50 ล้านยูโร เขาลงเล่นเพียง 15 นัดให้กับทีมและถูกขายให้กับเรอัลโซซิเอดัดในเดือนมกราคม ค.ศ. 2014  เขาลงเล่น 161 นัดและทำ 13 ประตูให้กับทีม เขาย้ายร่วมทีมเรอัลเบติสในช่วงกลางปี ค.ศ. 2018
เขายังลงเล่นให้กับทีมชาติสเปนมาตั้งแต่ระดับเยาวชนมาในหลากหลายช่วงอายุ เขาพาทีมรุ่นอายุไม่เกิน 17 ปีแชมป์ยุโรป ในปี ค.ศ. 2008 ที่ประเทศตุรกี และเป็นรองแชมป์ยุโรป ในปี ค.ศ. 2010 กับทีมอายุไม่เกิน 19 ปี เขายังเป็นส่วนหนึ่งของทีมชุดแข่งขันฟุตบอลโลกเยาวชนรุ่นอายุไม่เกิน 20 ปี 2011 ที่ประเทศไนจีเรีย ซึ่งสเปนตกรอบก่อนรองชนะเลิศ ในปีถัดมาเขาช่วยให้ทีมอายุไม่เกิน 21 ปี คว้าแชมป์ยุโรป ในปี ค.ศ. 2019 เขาได้ถูกเรียกติดทีมชาติสเปนชุดใหญ่เป็นครั้งแรก
สโมสร
เรอัลมาดริด เรอลัเบติส
ทีมชาติ
สเปน รุ่นอายุไม่เกิน 21 ปี
สเปน รุ่นอายุไม่เกิน 19 ปี
ฟุตบอลชิงแชมป์แห่งชาติยุโรป รุ่นอายุไม่เกิน 17 ปี
แหล่งข้อมูลอื่น
1991
โพนทอง
เมืองโพนทอง (ເມືອງໂພນທອງ) เป็นเมืองหนึ่งที่ตั้งอยู่ทางทิศตะวันตกของแขวงจำปาศักดิ์ ทิศตะวันออกติดกับเมืองปากเซ ทิศใต้ติดกับเมืองจำปาศักดิ์ ทิศตะวันตกและทิศเหนือติดกับประเทศไทย เป็นเมืองที่เป็นทางผ่านของการขนส่งสินค้าระหว่างประเทศ โดยเฉพาะไทย-ลาว และเป็นแหล่งปลูกข้าว
สตาดเดอลามอซง
สตาดเดอลามอซง (Stade de la Mosson) เป็นสนามกีฬาประเภทกีฬาฟุตบอล ก่อสร้างขึ้นในปี ค.ศ. 1972 ตั้งอยู่ในเมืองมงเปอลีเย ประเทศฝรั่งเศส ปัจจุบันสนามแห่งนี้เป็นสนามเหย้าของสโมสรฟุตบอลมงเปอลีเยเอโรสปอร์เกลิบ สโมสรฟุตบอลในลีกเอิง มีความจุทั้งหมด 32,900 ที่นั่ง
เกาะมาจอร์กา
มาจอร์กา (Majorca), มัลยอร์กา (Mallorca) หรือ มายอร์กา (Mallorca) เป็นเกาะในประเทศสเปน ในทะเลเมดิเตอร์เรเนียน เป็นเกาะใหญ่ที่สุดในหมู่เกาะแบลีแอริก เป็นเกาะที่มีพื้นที่ใหญ่ที่สุดและเป็นเกาะที่มีประชากรมากเป็นอันดับ 2 ของสเปน (รองจากเกาะเตเนริเฟใน[แคว้นกานาเรียส]]) เมืองหลวงของเกาะคือเมืองปัลมา ที่ยังเป็นเมืองหลักของแคว้นปกครองตนเองแห่งหมู่เกาะแบลีแอริก
เช่นเดียวกับเกาะอื่นในหมู่เกาะแบลีแอริกอย่างอิบิซา ฟอร์เมนเตรา และมินอร์กา ที่เป็นจุดหมายปลายทางการท่องเที่ยวในวันหยุดที่ได้รับความนิยมมาก นักท่องเที่ยวส่วนใหญ่มาจากเยอรมนี สหราชอาณาจักร และไอร์แลนด์ ชื่อของเกาะมาจากภาษาละติน insula maior,"เกาะใหญ่กว่า" ที่ต่อมาคือ Maiorica, "(เกาะ) ที่ใหญ่กว่า" ซึ่งเป็นการเปรียบเทียบกับเกาะมินอร์กา
เกาะนี้เป็นเกาะที่มีชายฝั่งเว้าแหว่งและลาดลึก โดยเฉพาะทางด้านตะวันออกเฉียงเหนือพื้นที่ส่วนใหญ่เป็นภูเขา ด้านตะวันออกและด้านใต้พื้นที่เป็นที่ราบลูกคลื่น และมีความอุดมสมบูรณ์ เหมาะแก่การเพาะปลูก มีการผลิตบรั่นดี
ภูมิภาค
มาจอร์กาเป็นเกาะที่ใหญ่ที่สุดของสเปนตามพื้นที่และมีประชากรมากที่สุดเป็นอันดับ 2 มายอร์ก้ามีพื้นที่ภูเขา 2 แห่งคือ Serra de Tramuntana และ Serres de Llevant แต่ละแห่งมีความยาวประมาณ 70 กม. (43 ไมล์) และครอบครองส่วนตะวันตกเฉียงเหนือและตะวันออกของเกาะตามลำดับ
ยอดเขาที่สูงที่สุดในมายอร์ก้าคือ Puig Majorที่ 1,445 เมตร (4,741 ฟุต) ชายฝั่งตะวันออกเฉียงเหนือประกอบด้วยอ่าวสองแห่ง ได้แก่ Badia de Pollença และ Badia d'Alcúdia ที่มีขนาดใหญ่กว่า
มรดกโลก
ภูมิทัศน์วัฒนธรรมของ Serra de Tramuntana ได้รับการขึ้นทะเบียนเป็นมรดกโลกโดยองค์การยูเนสโกเมื่อปี 2554
บาลาอิโดส
สนามกีฬาเทศบาลบาลาอิโดส (Estadio Municipal de Balaídos) หรือที่เรียกว่า อาบังกา-บาลาอิโดส (Abanca-Balaídos) ด้วยเหตุผลด้านผู้สนับสนุน เป็นสนามกีฬาในเมืองบิโก แคว้นกาลิเซีย ประเทศสเปน และเป็นสนามเหย้าของเซลตาเดบิโก ความจุ 29,000 ที่นั่ง
ฟุตบอลโลก 1982
สนามเคยใช้จัดแข่งขันฟุตบอลโลก 1982 ทั้งหมดสามนัด โดยเป็นนัดของฟุตบอลทีมชาติอิตาลีทั้งหมด
รายชื่อรางวัลที่เอ็กโซได้รับ
รายชื่อรางวัลที่เอ็กโซ (อังกฤษ: EXO) ได้รับ ตั้งแต่เดบิวต์จนถึงปัจจุบัน กลุ่มนักร้องบอยแบนด์สัญชาติเกาหลีใต้ที่เปิดตัวในปี ค.ศ. 2011 ภายใต้สังกัด SM เอนเตอร์เทนเมนต์ โดยพวกเขาได้รับรางวัลมากมายจากทั้งเกาหลีใต้และจีนแผ่นดินใหญ่ EXO ชนะรางวัลแรกของพวกเขาในรายการเพลงของประเทศเกาหลีใต้ มิวสิกแบงก์ ด้วยซิงเกิลเพลง "Wolf" ในวันที่ 14 มิถุนายน ปี ค.ศ. 2013 ปีถัดมาหลังจากการเปิดตัวอย่างเป็นทางการของพวกเขา
พระเจ้าเก้าตื้อ
พระเจ้าเก้าตื้อ เป็นพระประธานในพระอุโบสถ วัดสวนดอก หรือวัดบุบผาราม ตำบลสุเทพ อำเภอเมืองเชียงใหม่ จังหวัดเชียงใหม่ วัดสำคัญของนครเชียงใหม่ พระเจ้าเก้าตื้อเป็นพระพุทธรูปสำริดปางมารวิชัย ที่สวยงามองค์หนึ่งของล้านนา ปัจจุบันประดิษฐานอยู่ในอุโบสถวัดพระเจ้าเก้าตื้อ ซึ่งรวมเป็นวัดเดียวกับวัดสวนดอกเชียงใหม่
คำว่า ตื้อ เป็นหน่วยวัดน้ำหนักโลหะของล้านนาในสมัยโบราณ ซึ่ง 1 ตื้อ เท่ากับ 1,000 กิโลกรัม (บางตำรากล่าวว่า 1 ตื้อ หนักเท่ากับ 1,200 กิโลกรัม)  พระเจ้าเก้าตื้อ หมายถึงพระพุทธรูปที่หล่อด้วยโลหะหนัก 9,000 กิโลกรัม หรือ 9 ตัน
ในพงศาวดารโยนกกล่าวว่า พระเจ้าเมืองแก้ว หรือพระเจ้าศิริธรรมจักรพรรดิราช หรืออีกพระนามหนึ่งคือ พระติลกปนัดดาธิราชกษัตริย์รัชกาลที่ 14 แห่งราชวงศ์มังราย ที่ครองอาณาจักรล้านนา ได้โปรดให้สร้างพระพุทธรูปองค์นี้ขึ้น เพื่อเป็นประธานในวิหารพระสิงห์ โดยได้เริ่มทำการหล่อในวันพฤหัสบดี เดือน 8 ขึ้น 11 ค่ำ ปีชวด ฉอศก จุลศักราช 866 (พ.ศ. 2047) เมื่อหล่อได้ทำการตกแต่ง จนถึงวันพฤหัสบดี เดือน 5 ขึ้น 5 ค่ำ ปีฉลู สัปตศก จุลศักราช 467 (พุทธศักราช 2048) จึงสำเร็จบริบูรณ์ องค์พระมีที่ต่อ 8 แห่ง อย่างไรก็ตามเนื่องจากองค์พระมีน้ำหนักมากเมื่อหล่อเสร็จไม่สามารถชะลอเข้าเมืองได้ พระองค์จึงโปรดฯ ให้สร้างวิหารเป็นที่ประดิษฐาน ณ บริเวณใกล้ ๆ กับพระอารามวัดบุปผารามหรือวัดสวนดอก ครั้นถึงวันพุธเดือน 5 ขึ้น 4 ค่ำ ปีมะเส็ง เอกศก จุลศักราช 870 (พุทธศักราช 2052) จึงได้มีการชักพระพุทธปฏิมากรองค์นี้ เข้าประดิษฐานเป็นพระประธานในพระอุโบสถในวัดบุบผาราม
พระเจ้าเก้าตื้อในปัจจุบัน
ปัจจุบันพระพุทธเจ้าเก้าตื้อ ประดิษฐานเป็นพระประธานในพระอุโบสถของวัดสวนดอก ซึ่งเป็นวัดสำคัญของล้านนา เนื่องจากในประวัติศาสตร์กล่าวว่าเป็นที่ตั้งของคณะสงฆ์ฝ่ายลังกาวงศ์ ที่พญากือนาได้ส่งราชทูตไปขอพระราชทานมาจากพระมหาธรรมราชาลิไท แห่งอาณาจักรสุโขทัย โดยพระมหาธรรมราชาที่ 1 ได้โปรดให้พระมหาสุมนเถระ นำตั้งมั่นเผยแพร่พระพุทธศาสนา ลัทธิลังกาวงศ์ยังอาณาจักรล้านนา ตามที่พระเจ้ากือนาทูลขอ พระมหาสุมนเถระได้อัญเชิญพระบรมสารีริกธาตุมาด้วยหนึ่งองค์ เมื่อพระมหาเถระเดินทางมาถึงล้านนา จึงได้ถวายพระบรมสารีริกธาตุแด่พระเจ้ากือนา ในครั้งนั้นพระบรมสารีริกธาตุได้แสดงปาฏิหาริย์ แบ่งออกเป็น 2 องค์ พระเจ้ากือนาได้มีพระราชศรัทธา โปรดให้สร้างอารามบุบผาราม เป็นที่จำพรรษาของพระมหาสุมนเถระ และสร้างพระสถูปเจดีย์ เพื่อประดิษฐานพระบรมสารีริกธาตุ ส่วนพระบรมสารีริกธาตุอีกองค์หนึ่งนั้น ได้โปรดให้อัญเชิญขึ้นไว้บนหลังช้าง แล้วอธิษฐานเสี่ยงทายสถานที่สมควรจะประดิษฐานพระบรมสารีริกธาตุดังกล่าว ครั้งนั้นช้างมงคลได้อัญเชิญพระบรมสารีริกธาตุ เดินขึ้นไปบนดอยสุเทพ เมื่อถึงบนยอดดอยแล้ว ช้างได้คุกเข่าลงไม่ยอมเดินต่อ พระเจ้ากือนามหาธรรมิกราชจึงมีพระราชดำรัสให้สร้างพระบรมธาตุขึ้นบนดอยสุเทพ ซึ่งปัจจุบันคือ วัดพระธาตุดอยสุเทพราชวรวิหาร
ปัจจุบันวัดสวนดอกยังมีศาสนวัตถุที่สำคัญ อาทิ พระบรมธาตุที่ประดิษฐานพระบรมสารีริกธาตุ พระวิหารโถงที่ใหญ่ที่สุดในล้านนา สถูปบรรจุอัฐิธาตุของครูบาศรีวิชัย นักบุญแห่งล้านนา ตลอดจน สุสานราชตระกูล ณ เชียงใหม่ ข้างองค์พระเจดีย์
นางอั้วน้อย
นางอั้วน้อย ชื่ออื่นๆคือ เอื้องข้าวตอก ว่านข้าวเหนียว เป็นกล้วยไม้ที่มีหัวใต้ดิน ลำต้นเหนือดินสูง 10 - 20 เซนติเมตร ใบหนา อวบน้ำ  ดอกช่อค่อนข้างแน่นที่ปลายช่อ ดอกสีขาว กลีบปากมีสามแฉก ชอบพื่นที่ร่มในป่าดิบชื้น ออกดอดช่วงตุลาคมถึงสิงหาคม เป็นกล้วยไม้ท้องถิ่นที่พบในเทือกเขาหิมาลัย จีน อินเดีย อินโดจีน ไทย และ พม่า
ชื่อพ้อง
Orchis dentata Sw. มีชื่อพ้องจำนวนมาก ได้แก่:
สนามกีฬาแฌร์ล็อง
สนามกีฬาแฌร์ล็อง (Stade de Gerland) เป็นสนามกีฬาประเภทกีฬาฟุตบอล ตั้งอยู่ในเมืองลียง ประเทศฝรั่งเศส ก่อสร้างขึ้นในปี ค.ศ. 1914 ปัจจุบันเป็นเคยสนามเหย้าของสโมสรฟุตบอลออแล็งปิกลียอแน สโมสรฟุตบอลในลีกเอิง มีความจุทั้งหมด 25,000 ที่นั่ง
ราโบชายา มาร์เซลเยซา
มาร์แซแยซของกรรมกร (Worker's Marsellise) หรือ ราโบชายา มาร์เซลเยซา เป็นเพลงที่เกี่ยวกับการปฏิวัติที่ตั้งชื่อตามมาร์แซแยซ โดยมีรากฐานมาจากกวีของปิออตร์ ลัฟรอฟ ในลอนดอน ในชื่อว่าเพลงใหม่ (Новая песня) ซึ่งตัวบทกวีสะท้อนถึงแผนการของนักสังคมนิยมหัวรุนแรง และการเรียกร้องให้มีการล้มล้างราชาธิปไตยรัสเซียอย่างรุนแรง ในตอนปลายของ ค.ศ. 1875 หรือภายใน ค.ศ. 1876 บทกวีนี้ถูกเริ่มร้องในรัสเซีย พร้อมกับทำนองท่อนสุดท้ายของเพลงดีไบเดินเกรนาดีร์ ของโรแบร์ท ชูมัน ซึ่งทำนองของชูมันได้รับแรงบันดาลใจจากมาร์แซแยซของฝรั่งเศส แต่เนื่องจากเป็นเพลงต้นฉบับ ดังนั้นทำนองและเนื้อร้องของราโบชายา มาร์เซลเยซา จึงไม่มีส่วนเกี่ยวข้องกับมาร์แซแยซของฝรั่งเศส เพลงนี้ใกล้เคียงกับนวนิยายแห่งการจินตนาการอันโหดร้ายของรัสเซีย และสิ่งนี้มีอิทธิพลต่อความนิยม ชื่อเพลงมาร์แซแยซของกรรมกร ได้รับการแก้ไขในคริสต์ทศวรรษที่ 1890
วิลเลม เดโฟ
วิลเลม เดโฟ (William James "Willem" Dafoe) (เกิด 22 กรกฎาคม ค.ศ. 1955) เป็นนักแสดงอเมริกัน ได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม 2 ครั้ง สำหรับบทเอเชียสในภาพยนตร์เรื่อง Platoon (1986) ของโอลิเวอร์ สโตน และบท แมกซ์ เชร็ก ในภาพยนตร์สยองขวัญ Shadow of the Vampire (2000)
เขายังได้แสดงในภาพยนตร์อเมริกันเรื่อง To Live and Die in L.A. (1985), The Last Temptation of Christ (1988), Mississippi Burning (1988), Born on the Fourth of July (1989), The English Patient (1996), American Psycho (2000), ภาพยนตร์ไตรภาคชุด Spider-Man (2002–2007), John Wick (2014), และ The Grand Budapest Hotel (2014) เขายังแสดงในภาพยนตร์แนวอาร์ตจากยุโรปอย่าง  Faraway, So Close! (1993), The Dust of Time (2008) Antichrist (2009) และSpider-man no way home (2021)
ในการพากย์เสียง เขาพากย์เสียงในภาพยนตร์ Finding Nemo (2003) และภาคต่อ Finding Dory (2016), Fantastic Mr. Fox (2009), John Carter (2012) และ Death Note (2017)
แนสแด็ก
ตลาดหลักทรัพย์แนสแด็ก (Nasdaq Stock Market, ; Nasdaq ย่อมาจากวลี National Association of Securities Dealers Automated Quotations) เป็นตลาดหลักทรัพย์อเมริกันที่มีฐานในนครนิวยอร์ก ถือเป็นสถานที่ซื้อขายหุ้นที่มีการซื้อขายมากที่สุดในสหรัฐ และอยู่ในอันดับ 2 ของรายการตลาดหลักทรัพย์ตามมูลค่าตามราคาตลาดของการซื้อขายหุ้น เป็นรองเพียงตลาดหลักทรัพย์นิวยอร์ก แพลตฟอร์มแลกเปลี่ยนนี้ถือครองโดยบริษัทแนสแด็ก ที่ถือครองเครือข่ายตลาดหุ้นแนสแด็กนอร์ดิกและหุ้นในสหรัฐบางส่วน กับc]dgx]ujpoตราสารสิทธิ โพลของ Gallup ที่มีการสำรวจความคิดเห็นใน ค.ศ. 2022 รายงานว่า ผู้ใหญ่ชาวอเมริกันประมาณ 58% นำเงินของตนไปลงทุนในตลาดหุ้นต่าง ๆ ทั้งหุ้นส่วนบุคคล กองทุนรวม หรือบัญชีวัยเกษียณ
เวลาทำการ
07.00 ถึง 09.30 : การซื้อขายหลักทรัพย์นอกเวลาทำการ (premarket)
09.30 ถึง 16.00 : เวลาทำการปกติ
16.00 ถึง 20.00 : การซื้อขายหลักทรัพย์นอกเวลาทำการ (postmarket)
ฟังก์ชันแฮชเข้ารหัส
ฟังก์ชันแฮชเข้ารหัส (อังกฤษ: cryptographic hash function) เป็นกลุ่มของฟังก์ชันแฮชที่มีคุณสมบัติพิเศษที่ทำให้เหมาะกับการประยุกต์ใช้ในวิทยาการเข้ารหัสลับ ฟังก์ชันแฮชเชิงรหัสลับเป็นขั้นตอนวิธีทางคณิตศาสตร์ที่แปลงข้อมูลที่มีขนาดต่าง ๆ ให้เป็นสตริงฐานสองที่มีขนาดคงที่ เรียกว่า ค่าแฮช และมักถูกออกแบบให้เป็นฟังก์ชันทางเดียว นั่นคือฟังก์ชันที่ไม่สามารถหาค่าย้อนกลับได้  วิธีการเดียวในการสร้างข้อมูลนำเข้ากลับมาของฟังก์ชันแฮชเชิงรหัสลับในอุดมคติคือการค้นหารูปแบบที่เป็นไปได้ทั้งหมด (brute-force search) ของข้อมูลนำเข้าเพื่อตรวจสอบว่าค่าใดให้ผลลัพธ์ที่ตรงกับค่าที่ต้องการ หรือใช้ตารางรุ้ง (rainbow table) ของค่าแฮชที่มีการคำนวณไว้ก่อนแล้ว
พระเจ้าวัลเดมาร์ที่ 4 แห่งเดนมาร์ก
พระเจ้าวัลเดมาร์ที่ 4 แห่งเดนมาร์ก หรือ วัลเดมาร์ อัทแทร์ดัก (Valdemar IV Atterdag; พระฉายานาม แปลว่า "ผู้กลับคืนมา") (ค.ศ. 1320 - 24 ตุลาคม ค.ศ. 1375) พระองค์ทรงเป็นพระมหากษัตริย์แห่งเดนมาร์ก ระหว่างปีค.ศ. 1340 ถึงค.ศ. 1375 พระองค์เป็นที่รู้จักจากการรวมประเทศเดนมาร์กกลับคืนมาได้ ซึ่งบอบช้ำกับภาวะล้มละลายและการจำนองประเทศเพื่อใช้เป็นเงินทุนในการสงครามของพระมหากษัตริย์พระองค์ก่อน
ครองราชย์
พระองค์เป็นพระราชโอรสองค์สุดท้องในพระเจ้าคริสตอฟเฟอร์ที่ 2 แห่งเดนมาร์กและยูเฟเมียแห่งพอเมอเรเนีย พระองค์ทรงใช้พระชนม์ชีพวัยเยาว์ในช่วงลี้ภัยอยู่ในราชสำนักของจักรพรรดิลูทวิชที่ 4 แห่งจักรวรรดิโรมันอันศักดิ์สิทธิ์ในบาวาเรีย หลังจากพระราชบิดาของพระองค์พ่ายแพ้สงคราม และพระองค์สวรรคต ส่วนพระเชษฐาทั้งสองคือ อดีตยุวกษัตริย์อีริคและเจ้าชายอ็อทโทถูกคุมขัง ด้วยน้ำมือของพวกขุนนางฮ็อลชไตน์ พระองค์จึงเป็นผู้อ้างสิทธิราชบัลลังก์และพยายามเอาคืน
ตามมาด้วยการลอบสังหารเกอร์ฮาร์ดที่ 3 เคานท์แห่งฮ็อลชไตน์-เรนส์บวร์คโดยนีลส์ เอ็บเบอเซนและน้องชายของเขา เจ้าชายวัลเดมาร์ได้รับการประกาศให้เป็นพระมหากษัตริย์แห่งเดนมาร์กที่มหาวิหารวีบอร์กในวันนักบุญจอห์น วันที่ 24 มิถุนายน ค.ศ. 1340 โดยเอ็บเบอเซน พระองค์เสกสมรสกับเฮลวิกแห่งชเลสวิช บุตรีของอีริคที่ 2 ดยุกแห่งชเลสวิช และด้วยสิ่งที่พระราชบิดาทิ้งไว้ให้พระองค์ พระองค์สามารถควบคุมพื้นที่หนึ่งในสี่ของคาบสมุทรจัตแลนด์ทางตอนเหนือของแม่น้ำคองกือ พระองค์ไม่ได้ทรงถูกบังคับให้ลงนามในกฎบัตรเหมือนพระราชบิดา อาจเป็นเพราะเดนมาร์กไม่มีพระมหากษัตริย์มาเป็นเวลาหลายปี และไม่มีใครคาดคิดว่ากษัตริย์พระชนมายุ 20 พรรษา จะสร้างปัญหาให้แก่ขุนนางมากกว่าในรัชสมัยของพระราชบิดาเสียอีก แต่กษัตริย์วัลเดมาร์ที่ 4 เป็นกษัตริย์หนุ่มที่ชาญฉลาดและมีความมุ่งมั่น พระองค์ตระหนักว่าหนทางเดียวในการปกครองเดนมาร์กคือการเข้าควบคุมดินแดนด้วยพระองค์เอง เอ็บเบอเซนปลดปล่อยจัตแลนด์กลางออกจากพวกฮ็อลชไตน์ในการปิดล้อมที่ปราสาทซอนเดนบอร์กในวันที่ 2 พฤศจิกายน ค.ศ. 1340 แต่เอ็บเบอเซนและน้องชายถูกสังหารในการรบ
การจำนองเดนมาร์ก
ในรัชสมัยพระเจ้าคริสตอฟเฟอร์ที่ 2 แห่งเดนมาร์ก พระราชบิดา เดนมาร์กนั้นล้มละลายและถูกจำนองเป็นชิ้นเล็กชิ้นน้อย กษัตริย์วัลเดมาร์ที่ 4 ทรงพยายามหาทางชำระหนี้และทวงคืนที่ดินของเดนมาร์ก โอกาสแรกมาพร้อมกับสินสอดทองหมั้นของพระราชินีเฮลวิก พระมเหสี การจำนองในส่วนที่เหลือของจัตแลนด์เหนือได้รับการชำระหนี้โดยภาษีที่กษัตริย์วัลเดมาร์ทรงเรียกเก็บจากชาวนาในทางตอนเหนือของแม่น้ำคองกือ ในปีค.ศ. 1344 พระองค์ทรงได้รับดินแดนฟรีเซียเหนือคืนมา ซึ่งพระองค์ทรงเรียกเก็บภาษีทันทีเพื่อชำระหนี้ในดินแดนทางตอนใต้ของจัตแลนด์ (7,000 เหรียญเงิน) ชาวนาที่ถูกเรียกเก็บภาษีมากเกินไปเริ่มไม่พอใจต่อระบบที่ต้องการเงินไม่สิ้นสุด
กษัตริย์วัลเดมาร์ทรงหันไปยังเกาะเชลลันด์ บิชอปแห่งรอสกิลด์ ซึ่งเป็นเจ้าของปราสาทโคเปนเฮเกนและเมือง ได้ส่งมอบคืนพื้นที่ทั้งสองแก่กษัตริย์วัลเดมาร์ โดยต้องทรงให้การรับประกันว่าพื้นที่ดังกล่าวจะเป็นพื้นที่ที่ปลอดภัยในการรวบรวมภาษีผ่านการค้าช่องแคบเออเรซุนด์ พระองค์จึงเป็นพระมหากษัตริย์พระองค์แรกที่ปกครองโคเปนเฮเกน กษัตริย์วัลเดมาร์ทรงสามารถยึดหรือซื้อปราสาทและป้อมปราการอื่นๆ ได้จนกระทั่งพระองค์สามารถขับไล่พวกฮ็อลชไตน์ออกไปได้ เมื่อพระองค์ไม่ทรงมีพระราชทรัพย์ พระองค์ทรงใช้กองทัพยึดเมืองคาลุนด์บอร์กและปราสาทซอบอร์ก ในช่วงระหว่างการรบนั้น พระองค์เสด็จไปยังเอสโตเนียเพื่อเจรจากับอัศวินทิวทอนิกซึ่งยึดครองเอสโตเนียอยู่ ชาวเดนส์ไม่เคยอพยพไปที่นั่นเลย กษัตริย์วัลเดมาร์ทรงยอมละทิ้งเอสโตเนียของเดนมาร์กด้วย 19,000 เหรียญเงิน อันเป็นจังหวัดทางตะวันออกที่ห่างไกล ทำให้พระองค์ทรงมีพระราชทรัพย์ในการไถ่ถอนจำนองส่วนที่เหลือของเดนมาร์กซึ่งพระองค์มองว่ามีความสำคัญต่อพระองค์ยิ่งกว่า
ในช่วงปีค.ศ. 1346 กษัตริย์วัลเดมาร์ที่ 4 ทรงทำสงครามครูเสดในลิทัวเนีย นักพงศาวดารคณะฟรานซิสกันเด็ทมาร์ ฟ็อน ลือเบ็คบันทึกว่า กษัตริย์วัลเดมาร์ที่ 4 เสด็จไปยังลือเบ็คในปีค.ศ. 1346 จากนั้นทรงไปยังปรัสเซียร่วมกับอีริคที่ 2 ดยุกแห่งซัคเซิน-เลาเอินบวร์คเพื่อต่อสู้กับชาวลิทัวเนีย อย่างไรก็ตามสงครามครูเสดต่อต้านชาวลิทัวเนียก็ไม่เกิดขึ้น กษัตริย์วัลเดมาร์จึงเสด็จเดินทางไปแสวงบุญที่เยรูซาเลมแทน (โดยไม่ได้ผ่านความเห็นชอบของสมเด็จพระสันตะปาปา) พระองค์ประสบความสำเร็จและได้รับการแต่งตั้งเป็นอัศวินภาคีคณะพระคูหาศักดิ์สิทธิ์ พระองค์ทรงถูกสมเด็จพระสันตะปาปาคลีเมนต์ที่ 6 ตำหนิที่พระองค์เสด็จแสวงบุญโดยไม่ได้รับการอนุญาตก่อน
เมื่อเสด็จกลับมาเดนมาร์ก กษัตริย์วัลเดมาร์ทรงระดมกองทัพ ในปีค.ศ. 1346 พระองค์ทรงยึดปราสาทวอร์ดิงบอร์กคืน ฐานทัพใหญ่ของพวกฮ็อลชไตน์ ในช่วงปลายปี กษัตริย์วัลเดมาร์ทรงสามารถเรียกร้องดินแดนทั้งเกาะเชลลันด์เป็นของพระองค์ได้ พระองค์ทรงทำให้ปราสาทวอร์ดินบอร์กเป็นตำหนักที่ประทับ ทรงขยับขยายปราสาทและทรงสร้างหอคอยสูงให้เป็นสัญลักษณ์ของเมือง ชื่อเสียงของกษัตริย์วัลเดมาร์ในเรื่องความโหดร้ายของพระองค์ทำให้หลายคนที่ต่อต้านพระองค์ต้องมาขบคิดกันอย่างระวัดระวังในเรื่องการเปลี่ยนฝ่าย นโยบายภาษีของพระองค์ได้บดขยี้ชาวนาที่ต้องหวาดกลัวแต่ก็ต้องจ่ายเงิน ในปีค.ศ. 1347 กษัตริย์วัลเดมาร์ทรงขับไล่ชาวเยอรมันออกไปและเดนมาร์กได้กลายเป็นชาติอีกครั้งหนึ่ง
เมื่อทรงมีรายรับมากขึ้น กษัตริย์วัลเดมาร์ทรงมีความสามารถในการจ่ายเพื่อสร้างกองทัพขนาดใหญ่และทรงใช้กลอุบายในการครอบครองปราสาทนูบอร์กและเกาะฟึน รวมถึงหมู่เกาะเล็กๆ กษัตริย์วัลเดมาร์ทรงหันไปสนพระทัยสคาเนีย ซึ่งสวีเดนได้ยึดครอง ในช่วงนั้นเกิดพิบัติภัยไปทั่วภูมิภาค
กาฬมรณะ
ในปีค.ศ. 1349 กาฬมรณะได้มาถึง ตามพงศาวดารบันทึกว่า กาฬโรคต่อมน้ำเหลืองมาถึงเดนมาร์กด้วยเรือผีมาเกยตื้นที่ชายฝั่งทางตอนเหนือของจัตแลนด์ บรรดาผู้ที่ไปตรวจสอบบนเรือพบว่าผู้ตายหน้าบวมดำ แต่พวกเขาก็อยู่บนเรือและสามารถขนทรัพย์สินมีค่าออกจากเรือ และตัวเห็บที่เป็นพาหะนำโรคได้ถูกเคลื่อนย้านออกมาจากเรือด้วย ผู้คนเริ่มล้มตายนับพัน สองปีถัดมาก็มีการระบาดไปทั่วเดนมาร์กราวกับไฟป่า ในรีเบเขตทางศาสนา 12 เขตถูกยุบเหลือสังฆมณฑลเดียว ประชาชนในเมืองเล็กๆ ตายหมดกลายเป็นเมืองร้าง ตัวเลขของการระบาดระหว่างปีค.ศ. 1349 - 1350 อยู่ระหว่างร้อยละ 33 ถึงร้อยละ 66 ของประชาชนเดนมาร์ก ชาวเมืองมักได้รับผลกระทบหนักกว่าประชาชนชาวนา ทำให้หลายคนต้องละทิ้งชีวิตในเมืองออกไป กษัตริย์วัลเดมาร์ไม่ทรงได้รับผลกระทบใดๆ พระองค์ใช้ประโยชน์จากการตายของศัตรูด้วยโรคระบาดในการยึดครองที่ดินและทรัพย์สิน พระองค์ปฏิเสธที่จะลดภาษีในปีถัดมา แม้ว่าชาวนาจะเก็บเกี่ยวผลผลิตได้น้อยลง ขุนนางเองก็รู้สึกว่ารายได้ของพวกเขาลดลงและรับภาระภาษีที่หนักเช่นกัน จึงจะเกิดการลุกฮือจลาจลขึ้นในปีถัดๆ ไป
เศษเสี้ยวแผ่นดินชิ้นสุดท้าย
ในปีค.ศ. 1354 กษัตริย์และขุนนางมีการประชุมกันที่ราชสำนักเดนมาร์กและพยายามหาข้อยุติความขัดแย้งระหว่างสองฝ่าย ข้อกำหนดในกฎบัตรระบุว่า การประชุมราชสำนักเดนฮอฟจะต้องมีการประชุมอย่างน้อยปีละหนึ่งครั้ง โดยกำหนดในวันนักบุญจอห์น วันที่ 24 มิถุนายน ระบบการเมืองเก่าที่จัดตั้งในปีค.ศ. 1282 ได้รับการฟื้นคืนและสิทธิของทุกคนได้กลับคืนสู่ระบบดั้งเดิมก่อนกฎบัตรของกษัตริย์คริสตอฟเฟอร์ที่ 2 ซึ่งทำลายพระราชอำนาจของพระมหากษัตริย์
กษัตริย์วัลเดมาร์ทรงตอบโต้ด้วยการระดมพลและเคลื่อนทัพผ่านทางตอนใต้ของคาบสมุทรจัตแลนด์ เพื่อแย่งชิงดินแดนจำนวนมากที่เหล่าเคานท์เยอรมันยึดไปจากเดนมาร์กในหลายปีก่อนหน้า การก่อจลาจลแพร่ขยายไปอย่างรวดเร็วทั้วเกาะฟึน และพระองค์ทรงทำลายดินแดนที่เหลืออยู่ของพวกฮ็อลชไตน์ และยึดครองส่วนที่เหลือของเกาะได้ ดังนั้นกฎบัตรจึงไม่มีประโยชน์อะไร เนื่องจากพระมหากษัตริย์ทรงเพิกเฉยต่อข้อกำหนดทั้งหลาย และการก่อกบฏยังคงเกิดขึ้นประปราย ในปีเดียวกันนั้นเกิดวิกฤตการณ์ทางการเงินซึ่งสร้างความตื่นตระหนกไปทั่วยุโรปเหนือ
มีบทกวีที่มีชื่อเสียง เขียนโดยเจนส์ ปีเตอร์ จาค็อบเซน งานเขียนชื่อว่า กัวส์ซัน (Gurresange) ซึ่งเกี่ยวกับพระสนมของกษัตริย์วัลเดมาร์ที่ชื่อ โทเว ได้ถูกสังหารตามพระราชเสาวนีย์ของสมเด็จพระราชินีเฮลวิก แม้ว่าจะเป็นเรื่องที่มีลักษณะเป็นพงศาวดาร แต่ก็อาจจะเป็นการสับสนว่าเป็นเรื่องของพระองค์ หรือ พระเจ้าวัลเดมาร์ที่ 1 แห่งเดนมาร์ก บรรพบุรุษของพระองค์
ในปีค.ศ. 1358 กษัตริย์วัลเดมาร์เสด็จกลับไปยังเกาะฟึน เพื่อเจรจาไกล่เกลี่ยกับนีลส์ บุกก์ (ราวค.ศ. 1300 - 1358) ผู้นำชาวจัตแลนด์และเหล่าขุนนางและบิชอปทั้งหลาย พระมหากษัตริย์ทรงปฏิเสธที่จะรับข้อเสนอของพวกเขา พวกเขาจึงเดินออกจากการประชุมด้วยความรังเกียจกษัตริย์ เมื่อพวกเขาเคลื่อนขบวนมาถึงเมืองมิดเดลฟาร์ต เพื่อหาเรือนำพาพวกเขาข้ามกลับจัตแลนด์ มีการว่าจ้างชาวประมงเพื่อพาพวกเขากลับ แต่ชาวประมงเหล่านั้นสังหารพวกเขา กษัตริย์วัลเดมาร์ทรงถูกประณามว่าอยู่เบื้องหลัง และประชาชนที่ดื้อรั้นในจัตแลนด์จึงออกมาทำการกบฏอย่างเปิดเผยอีกครั้ง พวกเขาตัดสินใจที่จะสนับสนุนกันและกันต่อสู้เพื่อฟื้นฟูสิทธิที่พระมหากษัตริย์ทรงประกาศยกเลิกให้กลับคืนมาอีกครั้ง
กษัตริย์วัลเดมาร์ทรงหันไปสนใจสคาเนียอีกครั้งซึ่งยังคงอยู่ภายใต้การปกครองของราชอาณาจักรสวีเดน ในปีค.ศ. 1355 เจ้าชายอีริคแห่งสวีเดนทรงก่อกบฏต่อพระเจ้ามักนุสที่ 4 แห่งสวีเดน ผู้เป็นพระราชบิดา และยึดครองสคาเนียรวมถึงท่าเรือต่างๆ ของสวีเดน พระองค์ครองราชย์เป็นกษัตริย์อีริคที่ 12 กษัตริย์มักนุสที่ 4 ทรงหันไปหากษัตริย์วัลเดมาร์ที่ 4 แห่งเดนมาร์ก เพื่อทำข้อตกลงกันช่วยเหลือในการต่อสู้กับกษัตริย์อีริคที่ 12 แต่กษัตริย์อีริคกลับสวรรคตอย่างกระทันหันในปีค.ศ. 1359 กองทัพเดนมาร์กข้ามช่องแคบเออเรซุนด์ และพยายามบีบบังคับกษัตริย์มักนุสให้มอบเมืองเฮลซิงบอรย์ให้เดนมาร์ก ในปีค.ศ. 1360 การยึดครองเฮลซิงบอรย์ สร้างความมุ่งมั่นของกษัตริย์วัลเดมาร์ในการยึดครองทั้งแคว้นสคาเนีย กษัตริย์มักนุสไม่มีกองทัพที่เข้มแข็งพอที่จะยึดสคาเนียคืน กษัตริย์วัลเดมาร์ทรงยึดทั้งฮัลลันด์, บเลกิงเงและสคาเนีย
นโยบายต่างประเทศ หลังปีค.ศ. 1360
กษัตริย์วัลเดมาร์ไม่ทรงทำอะไรมากต่อสันนิบาตฮันเซอที่กำลังสั่งสมอำนาจจนกลายเป็นมหาอำนาจของภูมิภาค ก่อนที่จะมีความขัดแย้งเล็กๆ กับกษัตริย์มักนุส กษัตริย์วัลเดมาร์ทรงตัดสินใจโจมตีเกาะเกิตลันด์ของสวีเดน โดยเฉพาะเมืองวิสบี พระองค์ทรงระดมกองทัพขึ้นเรือและบุกเกิตลันด์ในปีค.ศ. 1361 กษัตริย์วัลเดมาร์ทรงสู้รบกับชาวเกิตลันด์ และเอาชนะได้ในการสู้รบหน้าเมือง เดนมาร์กสังหารทหารเกิตลันด์ไปกว่า 1,800 นาย เมืองยอมจำนนเมื่อกษัตริย์วัลเดมาร์ทรงทำลายกำแพงเมืองบางส่วนและบุกเข้ามา เมื่อทรงยึดครองได้แล้ว พระองค์ทรงมีพระบัญชาให้ตั้งถังเบียร์ขนาดใหญ่สามถัง และทรงแจ้งให้เหล่าผู้อาวุโสในเมืองทราบว่า หากถังที่ทรงตั้งไว้ทั้งสามถังนี้ไม่มีเงินหรือทองบรรจุไว้จนเต็มภายในสามวัน พระองค์จะเข้าปล้นสะดมเมืองแทน กษัตริย์วัลเดมาร์ทรงประหลาดพระทัยยิ่งนักเมื่อถังทั้งสามถูกเติมเต็มเสียก่อนที่คืนแรกจะผ่านไปเสียอีก โบสถ์ถูกปล้นเอาทรัพย์สินมีค่าและคนร่ำรวยถูกจับใส่เรือ เพื่อนำไปอยู่ที่วอร์ดิงบอร์ก อันเป็นเมืองที่ประทับของกษัตริย์วัลเดมาร์ พระองค์ทรงเพิ่มพระอิสริยยศ "พระมหากษัตริย์แห่งเกิตลันด์" ไว้ในพระนามาภิไธยด้วย แต่การกระทำของพระองค์ที่ทำต่อเมืองวิสบี ซึ่งเป็นเมืองสมาชิกของสันนิบาตฮันเซอ จะส่งผลร้ายแรงกลับมาในภายหลัง
กษัตริย์วัลเดมาร์ทรงพยายามแทรกแซงการสืบราชบัลลังก์สวีเดน ด้วยการจับกุมเอลิซาเบธแห่งฮ็อลชไตน์ บุตรสาวของเกอร์ฮาร์ดที่ 3 เคานท์แห่งฮ็อลชไตน์-เรนส์บวร์ค ศัตรูเก่าของพระราชบิดาของพระองค์ โดยเอลิซาเบธมีการหมั้นหมายกับมกุฎราชกุมารโฮกุนแห่งสวีเดน พระองค์ทรงบีบบังคับให้เอลิซาเบธไปเป็นนางชี กษัตริย์วัลเดมาร์ทรงชักจูงให้กษัตริย์มักนุส เห็นว่า พระราชโอรสองค์รององค์นี้ควรเสกสมรสกับเจ้าหญิงมาร์เกรเธอแห่งเดนมาร์ก พระราชธิดาองค์เล็กของพระองค์ กษัตริย์สวีเดนทรงเห็นชอบ แต่ขุนนางไม่เห็นด้วยและรวมตัวกันบีบบังคับให้กษัตริย์มักนุสสละราชบัลลังก์ พวกเขาตัดสินใจเลือกอัลเบร็คท์แห่งเมคเลินบวร์ค ขุนนางชาวเยอรมันขึ้นเป็นกษัตริย์สวีเดน อัลเบร็คท์เป็นศัตรูของกษัตริย์วัลเดมาร์ เมื่อกษัตริย์อัลเบรกท์ครองราชย์พระองค์พยายามหยุดยั้งแผนการของกษัตริย์วัลเดมาร์ในทันที พระองค์ชักชวนให้รัฐฮันซาร่วมกับสวีเดน เนื่องจากกษัตริย์วัลเดมาร์ทรงพยายามข่มขู่รัฐอื่นในแถบเออเรซุนด์และคุกคามการค้าปลาเฮร์ริงที่สร้างกำไร
กษัตริย์วัลเดมาร์ทรงโจมตีกองเรือฮันซาโดยพยายามผลักดันพวกเขาให้ออกจากพื้นที่ประมงในเออเรซุนด์ รัฐสมาชิกฮันซาได้เรียกร้องให้จัดการการกระทำนี้ โดยเมืองลือเบ็คเป็นแกนนำ พวกเขาส่งสาส์นถึงกษัตริย์วัลเดมาร์และวิพากษ์วิจารณ์การที่พระองค์ทรงแทรกแซงการค้า ในปีค.ศ. 1362 รัฐฮันซา สวีเดนและนอร์เวย์รวมกันเป็นพันธมิตรเพื่อต่อต้านกษัตริย์วัลเดมาร์ที่ต้องชดใช้ พวกฮันซาส่งกองเรือเข้าทำลายเมืองชายฝั่งของเดนมาร์กและพวกเขาสามารถยึดครองและปล้นสะดมโคเปนเฮเกนและบางส่วนของสคาเนียได้สำเร็จ กองทัพต่างชาติร่วมกับกลุ่มขุนนางที่ก่อกบฏในจัตแลนด์ บีบบังคับให้กษัตริย์วัลเดมาร์ต้องเสด็จหนีออกจากเดนมาร์กในเทศกาลอีสเตอร์ ปีค.ศ. 1368
กษัตริย์วัลเดมาร์ทรงแต่งตั้งเฮนเนง พอเดอบัสค์ (ราวค.ศ. 1350 - 1388) พระสหายสนิทและที่ปรึกษาของพระองค์ ให้ไปเจรจาไกล่เกลี่ยกับสันนิบาตฮันซาแทนพระองค์ พวกเขาตกลงที่จะสงบศึกตราบใดที่กษัตริย์วัลเดมาร์ทรงยอมรับสิทธิในการค้าเสรีและสิทธิในการทำประมงในเออเรซุนด์ พวกฮันซายึดครองเมืองหลายเมืองตามชายฝั่งสคาเนียและป้อมปราการเฮลซิงบอรย์เป็นเวลา 15 ปี พวกเขายังบีบบังคับให้พระมหากษัตริย์ทรงอนุญาตให้สันนิบาตฮันซาสืบทอดดินแดนของราชอาณาจักรเดนมาร์ก หลังจากกษัตริย์วัลเดมาร์สวรรคต กษัตริย์วัลเดมาร์ทรงถูกบีบบังคับให้ลงพระนามในสนธิสัญญาสตราลซุนด์ (ค.ศ. 1370) ซึ่งยอมรับสิทธิของสันนิบาตฮันซาในการค้าปลาเฮร์ริง และการยกเว้นภาษีสำหรับกองเรือการค้า กษัตริย์เสด็จกลับเดนมาร์หลังจากต้องอยู่นอกประเทศถึง 4 ปี กษัตริย์วัลเดมาร์ทรงได้รับเกาะเกิตลันด์ แม้ว่าจะทรงพ่ายแพ้แต่พระองค์ยังสามารถกองกู้สถานะของพระองค์เองและแผ่นดินเดนมาร์กได้
สวรรคต
แม้ขณะที่พระองค์ทรงรับมือกับศึกฮันซา พระองค์ก็ทรงพยายามปราบปรามเหล่าขุนนางกบฏซึ่งพยายามเรียกคืนสิทธิของพวกเขา ที่พวกเขาได้บีบบังคับให้พระราชบิดาของกษัตริย์วัลเดมาร์มอบสิทธินั้นแก่พวกเขา ในช่วงที่พระองคทรงพยายามควบคุมจัตแลนด์ทางตอนใต้ พระองค์ก็ทรงพระประชวร กษัตริย์วัลเดมาร์ทรงขอความช่วยเหลือจากสมเด็จพระสันตะปาปาเกรกอรีที่ 11 ซึ่งทรงตกลงขับไล่ชาวเดนมาร์กที่กบฏออกจากศาสนา แต่ก่อนที่จะทรงดำเนินการเสร็จสิ้น กษัตริย์วัลเดมาร์ที่ 4 เสด็จสวรรคตที่ ปราสาทกัวเรอ ในเชลลันด์เหนือ วันที่ 24 ตุลาคม ค.ศ. 1375 พระบรมศพถูกฝังที่โบสถ์ซอรือในปีค.ศ. 1375 เมื่อพระสหายสนิทอย่าง พอเดอบัสค์ เสียชีวิต ศพของเขาได้ถูกนำฝังเคียงข้างกษัตริย์
พระราชมรดก
กษัตริย์วัลเดมาร์ที่ 4 เป็นบุคคลสำคัญในประวัติศาสตร์เดนมาร์ก พระองค์ค่อยๆ ได้รับดินแดนที่สูญเสียไปกลับคืนมาสู่ราชอาณาจักรเดนมาร์กในช่วงหลายศตวรรษที่ผ่านมา การปกครองที่หนักหน่วงของพระองค์ การเก็บภาษีอันไม่มีที่สิ้นสุด และการแย่งชิงสิทธิถือครองที่เหล่าขุนนางถือครองมาอย่างยาวนาน ทำให้เกิดการลุกฮือต่อต้านตลอดรัชกาลของกษัตริย์วัลเดมาร์ที่ 4 พระองค์พยายามสร้างเดนมาร์กขึ้นมาใหม่ในฐานะมหาอำนาจในยุโรปเหนือ ได้รับการยอมรับจากชาวเดนมาร์กในช่วงแรก แต่นโยบายของกษัตริย์วัลเดมาร์ต้องเผชิญกับการต่อต้านอันขมขื่นจากตระกูลผู้ถือครองที่ดินรายใหญ่ในจัตแลนด์ พระองค์ทรงขยายพระราชอำนาจของสถาบันพระมหากษัตริย์โดยอาศัยอำนาจของกองทัพ และขุนนางผู้จงรักภักดี จะกลายเป็นรากฐานการปกครองเดนมาร์กจนถึงปีค.ศ. 1440 ชาวต่างชาติจำนวนมากได้รับการแต่งตั้งเป็นเจ้าหน้าที่ราชสำนักและเสนาบดี โดยส่วนใหญ่เป็นขุนนางเชื้อสายเยอรมัน-สลาฟ หนึ่งในนั้นคือ เฮนเนง พอเดอบัสค์ ซึ่งรับตำแหน่งอัครเสนาบดีตั้งแต่ค.ศ. 1365 ถึง ค.ศ. 1388
กษัตริย์วัลเดมาร์ที่ 4 มักจะทรงได้รับการยกย่องว่าเป็นพระมหากษัตริย์ในยุคกลางของเดนมาร์กที่สำคัญที่สุด แหล่งข้อมูลระบุว่า พระองค์ทรงชาญฉลาด ช่างถากถาง กล้าได้กล้าเสียและปราดเปรื่อง ซึ่งทรงมีความสามารถทั้งทางนโยบายและเศรษฐกิจ พระนัดดาของพระองค์คือ อัลเบร็คท์ที่ประสูติแต่เจ้าหญิงอิงเงอร์บอร์กแห่งเดนมาร์ก พระธิดาองค์ที่สองของพระองค์ นั้นไม่ประสบความสำเร็จเหมือนสมเด็จตา โดย อัลเบร็คท์ที่ 2 ดยุกแห่งเมคเลินบวร์ค สมเด็จปู่ของอัลเบร็คท์น้อยนั้นได้รับเสนอให้เป็นผู้สืบทอดของกษัตริย์วัลเดมาร์ ทั้งๆ ที่ทรงมีพระนัดดาอีกพระองค์คือ เจ้าชายโอลาฟแห่งนอร์เวย์ ซึ่งประสูติแต่เจ้าหญิงมาร์เกรเธอแห่งเดนมาร์ก พระราชธิดาองค์เล็กของพระองค์ กับพระเจ้าโฮกุนที่ 6 แห่งนอร์เวย์ จะได้รับการเลือกจากขุนนางให้เป็นผู้สืบทอดก็ตาม
พระสมัญญานามว่า "อัทแทร์ดัก" มักถูกตีความว่า "วันใหม่อีกครั้ง" (ความหมายตามตัวในอักษรเดนมาร์ก) หรือ "ผู้กลับคืนมา" แสดงให้เห็นว่า พระองค์ทรงเป็นความหวังใหม่มาสู่ราชอาณาจักร หลังจากช่วงเวลาของพระมหากษัตริย์เดนมาร์กนั้นเป็นเรื่องเลวร้าย นอกจากนี้ยังมีความเข้าใจที่ไขว้เขวตามวลีภาษาเยอรมันต่ำกลางว่า "เทอร์ทาเกอ" ("ter tage" ("these days"; วันเหล่านี้)) ซึ่งถูกตีความว่า "ช่วงยุคสมัยที่เรามีชีวิตอยู่!" ในชีวประวัติของกษัตริย์วัลเดมาร์ที่ 4 เฟล็ตเชอร์ พรัตต์ ได้ระบุว่าคำนี้หมายถึง "วันอื่นๆ" นั่นคือไม่ว่าจะเกิดอะไรขึ้นในวันนี้ จะเป็นวันดีหรือไม่ดี วันพรุ่งนี้ก็เป็นเพียงแค่วันอื่นวันหนึ่ง
มีเรื่องราว เพลงบัลลาด และบทกวี เขียนถึงกษัตริย์วัลเดมาร์ที่ 4 พระองค์ได้รับการ "ประดิษฐกรรมขึ้นมาใหม่" ในฐานะกษัตริย์วีรบุรุษคนหนึ่งของเดนมาร์กในช่วงกลางศตวรรษที่ 19 ซึ่งเดนมาร์กต้องต่อสู้กับเยอรมนีเพื่อแย่งชิงดินแดนดั้งเดิมทางตอนใต้ของจัตแลนด์ใต้ในสงครามชเลสวิชครั้งที่หนึ่งและสงครามชเลสวิชครั้งที่สอง
พระโอรส-ธิดา
ในทศวรรษที่ 1330 วัลเดมาร์ที่ 5 ดยุกแห่งชเลสวิช (อดีตเคยถูกขุนนางตั้งเป็นกษัตริย์วัลเดมาร์ที่ 3) ได้เป็นพันธมิตรกับกษัตริย์วัลเดมาร์ที่ 4 เพื่อสู้รบกับเกอร์ฮาร์ดที่ 3 เคานท์แห่งฮ็อลชไตน์-เรนส์บวร์ค ผู้เป็นลุงของเขา และดยุกวัลเดมาร์ที่ 5 ได้เสนอให้กษัตริย์วัลเดมาร์ที่ 4 อภิเษกสมรสกับเฮลวิกแห่งชเลสวิช น้องสาวของเขา เฮลวิกได้นำแคว้นจัตแลนด์เหนือที่ถูกจำนอง ซึ่งกินเนื้อที่หนึ่งในสี่ของจัตแลนด์มาเป็นสินสอด (ให้แก่ฝ่ายชาย) พระราชพิธีอภิเษกสมรสจัดขึ้นที่ปราสาทซอนเดนบอร์กในปีค.ศ. 1340 เฮลวิกเป็นบุตรสาวของอีริคที่ 2 ดยุกแห่งชเลสวิชกับอเดเลดแห่งฮ็อลชไตน์-เรนส์บวร์ค หลังจากพิธีอภิเษกสมรส ทั้งสองพระองค์เสด็จไปยังวีบอร์ก เพื่อประกอบพระราชพิธีราชาภิเษกเป็นพระมหากษัตริย์และสมเด็จพระราชินีแห่งเดนมาร์กอย่างเป็นทางการ ทรงมีพระโอรสธิดาร่วมกัน ดังนี้
มีหลักฐานว่าพระองค์ทรงมีพระโอรสนอกสมรสได้แก่ อีริค เชลลันด์สฟาร์ ประสูติที่โอเคอบูการ์ด บนเกาะเชลลันด์ ศพถูกฝังที่มหาวิหารรอสกิลด์พร้อมมงกุฎ แต่หลักฐานอื่นระบุว่าทรงเป็นพระโอรสของพระเจ้าอีริคที่ 4 แห่งเดนมาร์ก
อ้างอิง
13201375
คณะผู้แทนทางทูตของประเทศติมอร์-เลสเต
สถานทูตและสถานกงสุลติมอร์-เลสเตในประเทศต่าง ๆ
การล่องเรือในแม่น้ำ
ระยะเวลา
การล่องเรือในแม่น้ำจะล่องโดยประมาณ 30 นาที ในหนึ่งวัน เรือสามารถบรรจุได้อย่างน้อย 10 คน ต่อหนึ่ง 1000 คน การล่องเรือในแม่น้ำมักจะล่องเรือในใจกลาง (ลอนดอน, ปารีส, อัมสเตอร์ดัม, กรุงเทพ) หรือพื้นที่ธรรมชาติของแม่น้ำไรน์ และแม่น้ำเทมส์
การล่องเรือในแม่น้ำ
ความแตกต่างระหว่าการล่องเรือในแม่น้ำ และทะเล:
การล่องเรือในแม่น้ำถือเป็นการท่องเที่ยวที่สำคัญต่อบางประเทศ :
บอยสเก๊าท์
บอยสเก๊าท์ (Boyscout) เป็นวงบอยแบนด์ สัญชาติไทย ประกอบด้วยสมาชิกคือ ต๊ะ ฌานิศ ใหญ่เสมอ, โจ ธเนศ ฉิมท้วม และ ดิ๊บ ธนพงศ์ คล้ายพงศ์พันธ์ ที่มีผลงานในช่วงปี พ.ศ. 2536 - พ.ศ. 2539 จนมีเหตุที่ ต๊ะ ฌานิศ ใหญ่เสมอ มีข่าวเกี่ยวกับเรื่องยาเสพติด จนต้องแยกวงกันไป
โจ ต๊ะ และดิ๊บ ยังมีผลงานในวงการบันเทิงอยู่ ทั้งเล่นละครและออกแสดงคอนเสิร์ต จนกระทั่ง 11 พฤศจิกายน พ.ศ. 2560 โจได้เสียชีวิตอย่างกระทันหันบนเวทีคอนเสิร์ตในผับแห่งหนึ่ง เนื่องจากภาวะหัวใจล้มเหลวเฉียบพลัน เป็นการปิดตำนานวงบอยสเก๊าท์ที่มีสมาชิกครบทั้ง 3 คนไปโดยปริยาย
ปัญหาขอบฟ้า
ปัญหาขอบฟ้า (Horizon Problem) เป็นปัญหาในแบบจำลองมาตรฐานจักรวาลวิทยาตามทฤษฎีบิกแบง เริ่มต้นขึ้นในราวคริสต์ทศวรรษ 1970 โดยบอกว่า มีย่านต่างๆ ที่แตกต่างกันในเอกภพซึ่งมิได้ "เชื่อมโยง" (contacted) เข้ากับที่อื่นๆ อันเนื่องมาจากระยะทางอันไพศาล ทว่ามันกลับมีอุณหภูมิเท่ากันและมีคุณลักษณะทางกายภาพอื่นอีกหลายประการเหมือนกัน ซึ่งเป็นสิ่งที่ไม่น่าเป็นไปได้ หากถือว่าการแลกเปลี่ยน "ข้อมูล" (หรือพลังงาน, ความร้อน, ฯลฯ) จะสามารถเกิดขึ้นได้ภายในขีดจำกัดความเร็วแสงเท่านั้น ปัญหาขอบฟ้านี้อาจอธิบายได้ด้วยทฤษฎีการพองตัว ซึ่งเป็นทฤษฎีที่ถือกำเนิดมาเพื่อแก้ปัญหาข้อนี้ส่วนหนึ่ง
พลาสติกลูกฟูก
เป็นแผ่นพลาสติกแข็งสร้างจากโพลีโพรพีลีน (PP) มีลักษณะคล้ายกับกระดาษลูกฟูก ซึ่งเป็นลักษณะแผ่นพลาสติกประกบกันสองข้าง และตรงกลางเป็นสันและเป็นรูสลับกันไป พีพีบอร์ดเป็นวัสดุน้ำหนักเบาที่สามารถตัดและนำมาใช้ในงานได้หลากหลาย รวมถึง กล่องพัสดุ งานศิลปะ งานอดิเรก และป้ายชั่วคราว เป็นต้น
ในหลายๆ ประเทศมีเรียกชื่อพลาสติกลูกฟูกตามชื่อทางการค้า เช่นในอเมริกานิยมเรียกว่า คอโรพลาสต์ (Coroplast), ในยุโรปนิยมเรียกว่า คอร์เร็กซ์ (Correx), ในออสเตรเลียนิยมเรียกว่า ฟลุตบอร์ด (Fluteboard) และในญี่ปุ่นนิยมเรียกว่า ดันปุละ (Dan-pu-ra) สำหรับในประเทศไทย นิยมเรียกเป็น "ฟิวเจอร์บอร์ด" (Future board) เพราะ "ฟิวเจอร์" เป็นชื่อยี่ห้อของพีพีบอร์ด ที่นิยมยี่ห้อแรกๆ จนติดปากเรียกใช้แทนแผ่นพีพีบอร์ดทุกยี่ห้อในไทย
หลายคนเข้าใจว่า คำว่า "ฟิวเจอร์บอร์ด" เพี้ยนมาจากคำว่า "ฟีเจอร์บอร์ด" (Feature board) ซึ่งเป็นความเข้าใจที่ผิด เนื่องจากเหตุผลข้างต้น "ฟิวเจอร์" เป็นชื่อทางการค้าที่เกิดขึ้นมาพร้อมๆ กับพีพีบอร์ดในประเทศไทยในปี พ.ศ. 2535
ซัมซุง กาแลคซีเอส 8
ซัมซุง กาแลคซีเอส 8 (Samsung Galaxy S8; ชื่อรหัส Project Dream ) เป็นสมาร์ตโฟนลำดับที่ 8 ในชุดกาแลคซีเอส ผลิตโดยซัมซุง เปิดตัวครั้งแรกที่นครนิวยอร์กเมื่อวันที่ 29 มีนาคม ค.ศ. 2017 มีด้วยกัน 2 รุ่นคือเอส 8 และเอส 8 พลัส ทั้งสองรุ่นมีขอบจอโค้งเหมือนกัน แต่ต่างกันที่ขนาดจอและแบตเตอรี ซัมซุง กาแลคซีเอส 8 มีการพัฒนาจากรุ่นก่อนคือลดพื้นที่ขอบจอด้านบนและด้านล่างลง เพื่อให้จอแสดงผลมีพื้นที่มากขึ้น, ด้านหน้าเปลี่ยนมาใช้ระบบสัมผัสแทนปุ่มกดและย้ายตัวสแกนลายนิ้วมือไปไว้ด้านหลัง, รองรับการสแกนม่านตา, เพิ่ม Bixby ซึ่งเป็นซอฟต์แวร์ผู้ช่วยปัญญาตัวใหม่ของซัมซุงและมีอุปกรณ์เสริมคือ Samsung DeX ที่สามารถเปลี่ยนการทำงานของเอส 8 ให้เป็นแบบคอมพิวเตอร์ตั้งโต๊ะได้   ซัมซุง กาแลคซีเอส 8 เปิดตัวด้วย 5 สีได้แก่ดำ, เทา/ม่วง, ฟ้า, เงินและทอง วางจำหน่ายในสหรัฐอเมริกาเมื่อวันที่ 21 เมษายน ค.ศ. 2017
ประวัติ
ก่อนที่จะมีการเปิดตัวอย่างเป็นทางการ ก็มีข่าวลือต่าง ๆ ในโลกออนไลน์จาก SamMobile ในเดือนธันวาคม พ.ศ. 2559 โดนเนื้อข่าวรายงานว่าซัมซุง กาแลคซีเอส 8 จะไม่มีช่องหูฟัง 3.5 มิลลิเมตรอีกต่อไปแล้ว แต่หลังจากนั้น ข่าวลือก็ไม่เป็นความจริง ต่อมาในเดือนมกราคม พ.ศ. 2560 สำนักข่าว เดอะการ์เดียน รายงานว่า ส่วนของหน้าจอทั้งสองขนาดนั้นจะมีขอบจากฝั่งไปอีกฝั่งที่บางมากและมีระบบสแกนม่านตาเพิ่มเข้ามา นอกจากนี้ เดอะการ์เดียน ยังยืนยันว่าโทรศัพท์รุ่นนี้จะมาพร้อมความจำ 64 จิกะไบต์และรองรับไมโครเอสดีการ์ด ส่วนพอร์ทการชาร์จใช้ USB-C และผู้ช่วยอัจฉริยะที่ชื่อว่า "Bixby" ไม่นานหลังจากนั้น สำนักข่าว เวนเจอร์บีท ได้เผยโฉมโทรศัพท์รุ่นนี้ออกมา โดยพบว่าปุ่มควบคุมด้านล่างได้นำออกไป แทนที่ด้วยระบบสัมผัสบนหน้าจอ ส่วนระบบสแกนรอยนิ้วมือได้ย้ายไปอยู่ด้านหลังของตัวเครื่อง   ในกลางเดือนมีนาคม อีแวน แบลส ได้ทวีตในทวิตเตอร์เกี่ยวกับสีของรุ่นนี้
ซัมซุง กาแลคซีเอส 8 และเอส 8+ ได้เปิดตัวอย่างเป็นทางการเมื่อวันที่ 29 มีนาคม พ.ศ. 2560 และเริ่มเปิดจองที่ประเทศสหรัฐอเมริกาเมื่อวันที่ 30 มีนาคม ในสหราชอาณาจักรได้มีการเริ่มรับจองเมื่อวันที่ 29 มีนาคมจนถึง 19 เมษายน โดยการจองในล็อตแรกจะเริ่มส่งมอบให้ลูกค้าในวันที่ 20 เมษายน ก่อนที่จะจำหน่ายจริงในวันที่ 28 เมษายน ในประเทศอินเดียได้เริ่มจำหน่ายเมื่อวันที่ 5 พฤษภาคม
ฮาร์ดแวร์
ซัมซุง กาแลคซีเอส 8 และเอส 8+ ทั้งคู่นั้น มีขนาดความละเอียดของหน้าจอที่ 1440p ใช้หน้าจอแบบ Super AMOLED และมีอัตราส่วนหน้าจอที่ 18.5:9 ซึ่งมีความสูงมากกว่าอัตราส่วนหน้าจอแบบ 16:9 ที่ใช้ในสมาร์ทโฟนส่วนใหญ่ รุ่นเอส 8 นั้นมีหน้าจอขนาด 5.8 นิ้ว ส่วนรุ่นเอส 8+ มีหน้าจอขนาดใหญ่กว่าคือ 6.2 นิ้ว จอแสดงผลนั้นได้โค้งงอไปตามด้านข้างของตัวเครื่อง ซึ่งขอบนั้นบางมากจนไม่เห็นขอบข้างของตัวเครื่องเมื่อมองจากด้านหน้า ทำให้ซัมซุงนั้นได้โฆษณามือถือรุ่นนี้ว่า Infinity Display ส่วนขอบของหน้าจอแสดงผลนั้นได้ทำให้มีความโค้งมนขึ้น คุณสมบัติของเอส 8 นั้นมาพร้อมกับชิปเอ็กซีนอส จำนวน 8 หัวและมีแรมขนาด 4 GB ส่วนในฝั่งประเทศในอเมริกาเหนือนั้นใช้ชิปควอลคอมม์ สแนปดรากอน 835 แทน โดนชิปทั้งคู่นั้นได้ผลิตโดยซัมซุงในสถาปัตยกรรมขนาด 10 นาโนเมตร ทั้งสองรุ่นมาพร้อมกับหน่วยความจำภายในขนาด 64 GB และสามารถเพิ่มได้โดยใส่การ์ดหน่วยความจำภายนอก กาแล็คซี่ เอส 8 นั้นเป็นสมาร์ทโฟนรุ่นแรกที่รองรับบลูทูธ 5 และรองรับความสามารถใหม่ เช่น เชื่อมต่อหูฟังไร้สายสองเครื่องในครั้งเดียว และได้แถมหูฟัง Harman AKG มาให้ในกล่องด้วย โดยสมาร์ทโฟนทั้งคู่นี้นั้นได้ปรับปรุงการนำทางด้วยดาวเทียมจากรุ่นก่อนโดยเพิ่มตัวรับกาลิเลโอ
ซัมซุง กาแลคซีเอส 8 นั้นไม่ได้ใช้ปุ่มนำทางที่ด้านล่างของหน้าจอเหมือนรุ่นก่อน ๆ อีกแล้ว แต่เปลี่ยนเป็นปุ่มบนจอแทน อย่างไรก็ตาม ปุ่มโฮมยังสามารถใช้งานได้ในขณะที่ซ่อนหรือหน้าจอปิดอยู่ และหน้าจอของกาแลคซีเอส 8 นั้นมีความสามารถในการรองรับแรงกดดันได้เฉพาะปุ่มโฮมเท่านั้น  ส่วนปุ่มโฮมจะมีการเคลื่อนย้ายตำแหน่งเพียงเล็กน้อย เพื่อป้องกันไม่ให้เกิดอาการจอเบิร์น  กล้องหลังของซัมซุง กาแลคซีเอส 8 นั้น มีขนาด 12 ล้านพิกเซล และใช้เทคโนโลยี "Dual Pixel" เหมือนซัมซุง กาแลคซีเอส 7 แต่มีการพัฒนาและปรับปรุงซอฟต์แวร์ใหม่ ส่วนกล้องหน้าอัปเกรดเซนเซอร์ใหม่เป็น 8 ล้านพิกเซลและพร้อมระบบออโตโฟกัส คุณสมบัติการสแกนลายนิ้วมือได้มีการย้ายไปด้านหลังในตำแหน่งข้างตัวกล้อง สาเหตุที่ย้ายก็มาจากการเปลี่ยนแปลงปุ่มโฮมไปเป็นแบบ On-Screen แทน นอกเหนือจากการสแกนม่านตา กาแลคซีเอส 8 ก็มีคุณสมบัติสแกนใบหน้าเพื่อปลดล็อกอีกด้วย  ซึ่งเทคโนโลยีการจดจำใบหน้าหรือสแกนใบหน้านี้ ก็เคยได้ใช้ในรุ่นก่อนหน้า เช่น ซัมซุง กาแลคซีเอส 3 และซัมซุง กาแลคซีเอส 4
ตัวเครื่องของเอส 8 และเอส 8+ ได้ใช้แบตเตอรีที่ไม่สามารถถอดได้ขนาด 3000 และ 3500 mAh ตามลำดับ ซึ่งซัมซุงได้กล่าวไว้ว่าได้ใช้เวลาปรับปรุงและทดลองแบตเตอรีสำหรับรุ่นเหล่านี้นานกว่ารุ่นก่อน ๆ ที่ผ่านมา กาแลคซีเอส 8 รองรับ AirFuel Inductive (สมัยก่อนคือ PMA) และมาตรฐานการชาร์จไร้สาย Qi สืบเนื่องจากเหตุการณ์การเรียกคืนของซัมซุง กาแลคซี โน้ต 7 ซัมซุงกล่าวในงานแถลงข่าวว่า บริษัทมุ่งมั่นที่จะควบคุมคุณภาพและขั้นตอนการทดสอบความปลอดภัยอย่างเข้มงวดมากขึ้นในผลิตภัณฑ์ทั้งหมดของบริษัทในอนาคต
นอกจากนี้ ซัมซุงยังเปิดตัวกาแลคซีเอส 8+ ที่มีหน่วยความจำภายในขนาด 128 GB และหน่วยความจำชั่วคราวขนาด 6 GB ซึ่งเป็นรุ่นพิเศษสำหรับประเทศจีนและประเทศเกาหลีใต้เท่านั้น
ซอฟต์แวร์
Bixby นั้นจะสนับสนุนแอปพลิเคชันบุคคลที่ 3 ต่าง ๆ โดย SDK กาแลคซีเอส 8 นั้นสามารถใช้ docking station หรือที่เรียกว่า Samsung DeX ซึ่งเชื่อมต่อคอมพิวเตอร์และเมื่อเชื่อมต่อแล้วก็จะมีการแสดงผลหน้าจอคล้ายเดสก์ท็อปบนจอคอมพิวเตอร์ อีกทั้งมีการสนับสนุนเมาส์และคีย์บอร์ดด้วย ในวันที่ 21 เมษายน พ.ศ. 2560 คือวันที่ตรงกับวันที่ขายโทรศัพท์รุ่นนี้ มีรายงานว่าโปรแกรมเล่นเพลงเริ่มต้นของกาแลคซีเอส 8 นั้นคือ กูเกิลเพลย์ มิวสิก เหมือนกับซัมซุง กาแลคซีเอส 7 ที่มีการเริ่มต้นเปลี่ยนค่าเริ่มต้นโปรแกรมเพลงเป็นกูเกิลเพลย์ มิวสิกในปี พ.ศ. 2558 อย่างไรก็ตาม เพื่อกาแลคซีเอส 8 ซัมซุงได้ร่วมมือกับกูเกิลสำหรับคุณสมบัติพิเศษที่สามารถอัปโหลดเพลงไปบนพื้นที่เก็บข้อมูลคลาวด์ได้จำนวน 100,000 เพลง ซึ่งเพิ่มจากปกติ 50,000 เพลง นอกจากนี้ ผู้ใช้ใหม่ก็สามารถใช้บริการฟรี 3 เดือน เช่นเดียวกับที่กูเกิลที่ทำให้กับผู้ที่ซื้อสมาร์ทโฟนกูเกิล พิกเซล นอกจากนี้ กูเกิลได้กล่าวว่าคุณสมบัติพิเศษเฉพาะซัมซุงนี้จะเพิ่มในแอปพลิเคชันในอนาคต และ Bixby ก็จะรองรับแอปพลิเคชันได้เมื่อ Bixby นั้นสามารถใช้ได้อย่างเป็นทางการ Bixby นั้นมาแทน S Voice ซึ่งเป็นเทคโนโลยีการจดจำเสียงที่พบในมือถือซัมซุง กาแลคซีเอสรุ่นก่อนหน้า
ญี่ปุ่นวิปโยค 2023
เรื่องย่อ
ในขณะที่รัฐบาลของฮิงาชิยามะกำลังผลักดันนโยบายสิ่งแวดล้อมสู่สายตานานาประเทศ จู่ ๆ นักธรณีฟิสิกส์คนหนึ่งก็กล่าวว่าภูมิภาคคันโตจะจมใต้บาดาลหากไม่ยกเลิกโครงการนโยบายสิ่งแวดล้อมของฮิงาชิยามะ ทำให้เกิดความวุ่นวายในหมู่ประชาชนและความไม่เชื่อใจกันในหมู่ข้าราชการกันเอง
ทฤษฎีภูมิภาคคันโตจมบาดาล
ทฤษฎีภูมิภาคคันโตจมบาดาล เป็นทฤษฎีสมคบคิดของดร.ทาโดโกโระ หลังเขาได้พบการไถลตัวอย่างช้าบนแผ่นธรณีสมุทรแปซิฟิกและฟิลิปปินส์ และแผ่นธรณีภาคอเมริกาเหนือ โดยเฉพาะแผ่นธรณีภาคอเมริกาเหนือ มีเกาะฮอนชูและเกาะฮกไกโดอยู่เหนือแผ่นธรณี และด้วยสาเหตุจากสภาพภูมิอากาศที่เปลี่ยนแปลง ทำให้ระดับน้ำทะเลสูงขึ้น และด้วยแรงดันน้ำที่เพิ่มมากขึ้นจึงทำให้เกิดความเครียด (strain) ในแผ่นธรณีทั้งสามแผ่นบรรจบด้วยกัน ส่งผลให้เกิดการไถลตัวอย่างช้าของแผ่นเปลือกโลกใต้มหาสมุทรและเกิดรอยแยกเคลื่อนออกจากกัน และประกอบกับแผนโครงการแท่นขุดเจาะคอมส์ ช่องว่างที่เกิดขึ้นในชั้นหินดานหลังสกัดนำทรัพยากรพลังงานเป็นการกระตุ้นการไถลตัวอย่างช้า (slow slip) ของแผ่นเปลือกโลก
โครงการแท่นขุดเจาะคอมส์
ด้วยการทำลายสิ่งแวดล้อมของมนุษย์ที่ไม่อาจหยุดยั้งได้ นักธรณีฟิสิกซ์ศาสตราจารย์เซระได้คิดค้นวิธีการปล่อยคาร์บอนเป็นศูนย์ภายในปี 2050 เขาจึงได้คิดค้นแท่นขุดเจาะคอมส์ (Celstec Origin Mining System, ระบบการทำเหมืองโดยใช้ต้นกำเนิดจากเซลส์เทค) ขึ้นมา โดยคอมส์จะสกัดและลำเลียงแหล่งพลังงานที่ชื่อว่า เซลส์เทค (Celstec) เป็นแหล่งพลังงานที่ไม่ปล่อยคาร์บอนไดออกไซด์อยู่ลึกลงไป 9 กิโลเมตรระหว่างช่องว่างในพื้นดินใต้ทะเล ซึ่งจะสามารถครอบคลุมการปล่อยคาร์บอนไดออกไซด์ของประเทศญี่ปุ่นในเป็นระยะเวลา 120 ปี โครงการนี้เป็นที่โต้เถียงกันในสภาอนาคตญี่ปุ่นว่าจะเป็นตัวกระตุ้นการไถลตัวอย่างช้าของแผ่นเปลือกโลกซึ่งนำไปสู่การจมของภูมิภาคคันโตตามทฤษฎีของดร.ทาโดโกโระ
สภาอนาคตญี่ปุ่น
สภาอนาคตญี่ปุ่น เป็นสภาที่นายกรัฐมนตรีฮิงาชิยามะจัดตั้งขึ้น ประกอบไปด้วยสมาชิกจากกระทรวงต่าง ๆ เพื่อดำเนินการขับเคลื่อนนโยบายสิ่งแวดล้อมตามที่ได้ให้ไว้ในที่ประชุมสิ่งแวดล้อมโลก สหประชาชาติ แต่ภายหลังจากที่นายกรัฐมนตรีฮิงาชิยามะได้ยอมรับทฤษฎีคันโตจมบาดาลของดร.ทาโดโกโระ ภาระหน้าที่ในการวางแผนและรับมือในสภาวะวิกฤติก็ตกเป็นของสภาฯ
การผลิต
ในซีรีส์ชุด "ญี่ปุ่นวิปโยค" ( ที่ออกมาตั้งแต่ปี 1973 ในรูปแบบของนวนิยายที่เขียนโดย ซาเคียว โคมัตสึ ภาพยนตร์ที่สร้างจากเค้าโครงของนวนิยายในชื่อ "Tidal Wave" และ "สู่มหาวิบัติวันล้างโลก", อนิเมะ และละครโทรทัศน์ ที่ในแต่ละรูปแบบก็จะมีเนื้อเรื่องที่ไม่ซ้ำกัน จวบจนถึงปี 2021 ผู้เขียนบทละครโทรทัศน์ ฮิโรชิ ฮาชิโมโตะ ได้กล่าวไว้ว่าเขาต้องการที่จะเขียนบทฯ โดยสื่อให้เห็นถึงมุมมองที่แตกต่างไปจากเดิม โดยจะเน้นอารมณ์ ความรู้สึก ความวิตกกังวลของมนุษย์ในสภาวะที่ตึงเครียดลงไปในบทละครโทรทัศน์ และเขายังคาดหวังว่าผู้ชมที่ได้รับชม ญี่ปุ่นวิปโยค 2023 จะได้รับแรงกำลังใจจากตัวละครเรื่องนี้อีกด้วย
ตอนและเรตติง
จากตารางด้านล่าง แสดงเรตติงต่ำสุด และ  แสดงเรตติงสูงสุด
พระยาอนุกิจวิธูร (สันทัด เทพหัสดิน ณ อยุธยา)
มหาอำมาตย์ตรี พระยาอนุกิจวิธูร (สันทัด เทพหัสดิน ณ อยุธยา) (12 มีนาคม พ.ศ. 2423 – 20 กุมภาพันธ์ พ.ศ. 2491) นักการศึกษา ผู้บัญชาการ (อธิการบดี) คนแรกของจุฬาลงกรณ์มหาวิทยาลัย (6 เมษายน พ.ศ. 2460 - 31 มีนาคม พ.ศ. 2468) และผู้ช่วยปลัดทูลฉลองกระทรวงธรรมการ ผู้แต่งหนังสือเรียนสมัยรัชกาลที่ 5 รวมทั้งหนังสือชุดธรรมจริยาเล่ม 1 และ 2
การรับราชการ
เมื่อสอบได้แล้วจึงเข้ารับราชการเป็นครูโรงเรียนสายสวลีสัณฐาคารในตำแหน่งครูใหญ่ ทั้งที่มีอายุเพียง 16 ปี ทั้งนี้โดยการคัดเลือกของพระเจ้าลูกยาเธอ พระองค์เจ้ากิติยากรวรลักษณ์ (พระเจ้าบรมวงศ์เธอ กรมพระจันทบุรีนฤนาถ) อธิบดีกรมศึกษาธิการในขณะนั้น และในปีเดียวกัน นายสนั่นพี่ชายซึ่งดำรงตำแหน่งผู้ช่วยอาจารย์ใหญ่โรงเรียนฝึกหัดอาจารย์ก็ได้รับเลือกไปศึกษาต่อที่ประเทศอังกฤษ
ใน พ.ศ. 2443 เมื่อกรมศึกษาธิการวางระเบียบการแบ่งแขวงการศึกษาในกรุงเทพฯ ขุนอนุกิจวิธูรก็ได้รับการแต่งตั้งเป็นนายตรวจแขวงกลางพระนครและได้เลื่อนเป็นนายตรวจใหญ่ของกรมศึกษาธิการเมื่อ พ.ศ. 2445 ขณะดำรงตำแหน่งได้ไปดูงานการศึกษาที่ประเทศญี่ปุ่นเป็นเวลา 3 เดือนโดยร่วมไปกับคณะของเจ้าพระยาพระเสด็จสุเรนทราธิบดีครั้งยังเป็นพระยาวิสุทธสุริยศักดิ์ ทูตพิเศษที่ไปรับเสด็จพระบรมโอรสาธิราช สยามบรมราชกุมาร (ร. 6) ที่ทรงเสด็จกลับจากการสำเร็จการศึกษาในประเทศอังกฤษผ่านญี่ปุ่นโดยไปกับเรือพระที่นั่งมหาจักรี ข้าหลวงชุดนี้ประกอบด้วยหลวงไพศาลศิลปศาสตร์ (เจ้าพระยาธรรมศักดิ์มนตรี) ขุนอนุกิจวิธูร (พระยาอนุกิจวิธูร) และนายอ่อน สาริกบุตร (พระยาชำนิบรรณาคม) การดูงานครั้งนี้ได้เห็นวิธีการจัดการศึกษาในประเทศญี่ปุ่นอย่างกว้างขวางมาก เนื่องจากกระทรวงศึกษาญี่ปุ่นได้จัดเจ้าหน้าที่ประจำคอยให้การช่วยเหลือแนะนำตลอดเวลา
ผู้บัญชาการจุฬาลงกรณ์มหาวิทยาลัย
ระหว่าง พ.ศ. 2457 – พ.ศ. 2459 พระยาอนุกิจวิธูรได้ดำรงตำแหน่งปลัดกรมวิสามัญศึกษาและเจ้ากรมวิสามัญศึกษา และเมื่อทรงพระกรุณาโปรดเกล้าฯ ให้ประดิษฐานโรงเรียนข้าราชการพลเรือนในพระบาทสมเด็จพระจุลจอมเกล้าเจ้าอยู่หัวเป็นจุฬาลงกรณ์มหาวิทยาลัย ก็ได้แต่งตั้งพระยาอนุกิจวิธูรเป็นผู้บัญชาการมหาวิทยาลัยคนแรกเมื่อวันที่ 6 เมษายน พ.ศ. 2460 ซึ่งต่อมาได้เปลี่ยนชื่อเรียกจากผู้บัญชาการมาเป็นอธิการบดี ในระยะเริ่มต้นงาน พระยาอนุกิจวิธูรได้จัดการและประสานงานได้อย่างราบรื่น ทั้งด้านการศึกษาและด้านสถานที่ โดยได้ขยายบริเวณมหาวิทยาลัยออกไปจากเดิมอย่างกว้างขวางดังที่เป็นอยู่ในปัจจุบัน หม่อมเจ้าพูนศรีเกษม เกษมศรี รับสั่งว่า "เมื่อตั้งจุฬาลงกรณ์มหาวิทยาลัยขึ้นแล้ว พระยาอนุกิจวิธูรเป็นผู้บัญชาการ ฉันเป็นคณบดีคณะอักษรศาสตร์และวิทยาศาสตร์ พระยาวิทยาปรีชามาตย์เป็นคณบดีคณะรัฐประศาสนศาสตร์ เราทำงานอย่างเป็นกันเองและสบายใจมาก" ต่อมาใน พ.ศ. 2470 เมื่อพ้นตำแหน่งผู้บัญชาการแล้ว พระยาอนุกิจวิธูรได้รับพระกรุณาโปรดเกล้าฯ ให้เป็นผู้ช่วยปลัดทูลฉลองกระทรวงธรรมการ
ชีวิตการทำงาน
พระยาอนุกิจวิธูรกับเจ้าพระยาธรรมศักดิ์มนตรีแม้จะมีอายุห่างกันเพียง 6 ปีเป็นพี่น้องกันแต่ก็เสมือนเป็นศิษย์กับครูกัน และยังเป็นเพื่อนร่วมงานกันได้เป็นอย่างดีด้วย ทั้งสองท่านให้ความเคารพแก่กันและกันช่วยเหลือกันในการงานมาตลอดชีวิตราชการ ความสำเร็จด้านการศึกษาตามโครงการที่เจ้าพระยาพระเสด็จสุเรนทราธิบดีได้เริ่มไว้เดิมก็ดี หรือโครงการใหม่ก็ดี จะมีพระยาอนุกิจวิธูรเป็นผู้มีส่วนร่วมด้วย เปรียบเป็นแขนข้างหนึ่งของเจ้าพระยาธรรมศักดิ์มนตรีก็ว่าได้ ตั้งแต่ พ.ศ. 2441 เมื่อเจ้าพระยาธรรมศักดิมนตรี กลับจากอังกฤษมาเป็นพนักงานแต่งแบบเรียนประจำกรมศึกษาธิการจัดทำหนังสือชุดธรรมจริยา พระยาอนุกิจวิธูรครั้งยังเป็นขุนอนุกิจวิธูรก็ได้ช่วยแต่งหนังสือธรรมจริยาเล่ม 1 และ 2 ซึ่งเป็นหนังสือที่เป็นคติสอนใจนักเรียนในสมัยนั้นได้เป็นอย่างดี
เมื่อเข้าดำรงตำแหน่งผู้บัญชาการจุฬาลงกรณ์มหาวิทยาลัยในตอนแรก พระยาอนุกิจวิธูรรู้สึกหนักใจอยู่มากเนื่องจากเป็นงานใหม่ที่ต้องรวบรวมแผนกต่าง ๆ ที่กระจัดกระจายในสังกัดกระทรวงอื่น ๆ เข้าด้วยกัน ต้องติดต่ออาจารย์ชาวต่างประเทศ เจ้าพระยาธรรมศักดิ์ฯ ได้พูดปลอบว่า “การที่พระบาทสมเด็จพระเจ้าอยู่หัวทรงตั้งเธอให้ดำรงตำแหน่งนี้ ก็เพราะทรงตระหนักว่าพี่ต้องเป็นผู้ช่วยเหลืออยู่เสมอ” พระยาอนุกิจวิธูรเคยเล่าว่าเมื่อเจ้าพระยาธรรมศักดิ์ฯ มอบหมายงานให้แล้วท่านจะไว้วางใจและให้อำนาจสิทธิ์ขาด เช่นเมื่อคราวที่นักเรียนโรงเรียนราชวิทยาลัยสไตรค์ไม่ยอมรับประทานอาหาร เมื่อทราบเรื่อง เจ้าพระยาธรรมศักดิ์ฯ บอกกับพระยาอนุกิจวิธูรว่า “พี่มอบให้เป็นอำนาจสิทธิ์ขาดของเธอในการจัดการเรื่องนี้" พระยาอนุกิจวิธูรจึงหาวิธีไกล่เกลี่ยประนีประนอมได้สำเร็จเป็นการแสดงว่าสองพี่น้องนี้มีความเข้าใจกันเป็นอย่างดี
ชีวิตครอบครัวและบั้นปลายชีวิต
พระยาอนุกิจวิธูรแต่งงานกับคุณหญิง อนุกิจวิธูร (แฉล้ม เทพหัสดิน ณ อยุธยา) แต่ไม่มีบุตรด้วยกัน แต่เนื่องจากมีนิสัยรักเด็กจึงเอาใจใส่หลานๆ ทั่วกันทุกคน เด็กในอุปการะต่างรักและเคารพท่านทุกคนเนื่องท่านเป็นคนชอบพูดเล่นหัวและเป็นกันเอง ทุกคนได้รับการถ่ายทอดอุปนิสัยความละเอียดถี่ถ้วน เยือกเย็น มัธยัสถ์รวมทั้งวิชาความรู้ต่างๆ อย่างมาก พระยาอนุกิจวิธูรมีนิสัยชอบงานอดิเรกและการสมาคม ชอบปลูกไม้ดอกและไม้ผลพันธุ์ดี ๆ ชอบเล่นตะโกดัด หน้าวัว บอน แต่งบริเวณบ้านทำลำธารเล็ก ๆ เมื่อออกจากราชการแล้วก็มีเพื่อนฝูงที่เลี้ยงไก่เป็นงานอดิเรกมาเยี่ยมเยือนอยู่เสมอ พระยาอนุกิจวิธูรจึงทดลองเลี้ยงดูบ้างและเป็นผู้สั่งใข่ไก่มาฟักร่วมกับพระยาเสนีณรงค์ฤทธิ์ (หม่อมหลวงเล็ก สนิทวงศ์) จนกระทั่งได้ตั้งเล้าไก่ขึ้นในบริเวณบ้าน ซึ่งปัจจุบันเป็นชื่อซอยสันทัด อยู่ที่ถนนเศรษฐศิริ เขตดุสิตเมื่อกรมเกษตรจัดให้มีการประกวดไก่เพื่อสนับสนุนประชาชนให้เลี้ยงไก่ พระยาอนุกิจวิธูรก็ได้ส่งไก่เข้าประกวดในนามของ “เล้าไก่สันทัด” จนชนะการประกวดหลายคราวเป็นที่รู้จักกันดีในสมัยนั้น มีคนทั้งต่างจังหวัดและในพระนครมาชมและมาซื้อไก่ไปเลี้ยงหรือซื้อไข่ไปฟักบ้าง นอกจากนี้ยังมีชาวชวาและชาวสิงคโปร์พากันติดต่อสั่งซื้อไข่ไก่พันธุ์ไปฟักก็มาก
พระยาอนุกิจวิธูร ได้สร้างวัดคูบางหลวงอนุกิจวิธูร ที่อำเภอลาดหลุมแก้ว จังหวัดปทุมธานี ทายาทของท่านคือ นางสุนทรี จินตกวีวัฒน์ สมรสกับ ดร.จารึก จินตกวีวัฒน์ มีบุตร 1 คน และ ธิดา 1 คน
พระยาอนุกิจวิธูร รับราชการอยู่ 33 ปีเต็ม ได้รับพระราชทานยศ มหาอำมาตย์ตรี มียศตำแหน่งพิเศษเป็น นายหมวดโทเสือป่า และเป็นองคมนตรีในรัชกาลที่ 6 เครื่องราชอิสริยาภรณ์สูงสุดที่ได้รับพระราชทานคือ ทวีติยาภรณ์ช้างเผือก
พระยาอนุกิจวิธูร ถึงแก่อนิจกรรมที่โรงพยาบาลจุฬาลงกรณ์ด้วยโรคหัวใจวายเมื่อวันที่ 20 กุมภาพันธ์ พ.ศ. 2491 รวมอายุได้ 68 ปี ก่อนถึงแก่อนิจกรรมได้สั่งหลาน ๆ ให้จัดการฌาปนกิจศพอย่างเรียบง่ายภายใน 1 สัปดาห์ ไม่ให้ทำบุญแบบทุ่มเทที่เรียกว่าคนตายขายคนเป็นและให้นำเงินจำนวนหนึ่งไปมอบให้โรงพยาบาลศิริราชตั้งเป็นทุนสำหรับนักเรียนแพทย์ทำการค้นคว้าเรียกว่า ทุนพระยาอนุกิจวิธูร
รถไฟใต้ดินหนานจิง สาย 6
รถไฟใต้ดินหนานจิง สาย 6 (Nanjing Metro Line 6) เป็นเส้นทางรถไฟฟ้าในนครหนานจิงคาดว่าเปิดให้บริการครั้งแรกวันที่ พ.ศ. 2566 มีระยะทาง 34.8 กิโลเมตร จำนวน 20 สถานี
มัสยิดแห่งชาติบัยตุลมุกัรร็อม
บัยตุลมุกัรร็อม (بيت المكرّم; বায়তুল মোকাররম; บ้านศักดิ์สิทธิ์) เป็นมัสยิดแห่งชาติของประเทศบังกลาเทศ ตั้งอยู่ที่ใจกลางธากา เมืองหลวงของประเทศ มัสยิดนี้สร้างเสร็จใน ค.ศ. 1968 โดยมีความจุมากกว่า 42,000 คน
สถาปัตยกรรม
โครงสร้างอาคารที่เป็นลูกบาศก์มีแบบจากกะอ์บะฮ์ที่มักกะฮ์ ทำให้มันมีรูปร่างโดดเด่นแตกต่างจากมัสยิดอื่น ๆ ในประเทศ
เจแปนแอร์ไลน์ เที่ยวบินที่ 715
เจแปนแอร์ไลน์ เที่ยวบินที่ 715 (日本航空 715便 (Nihonkōkū 715 Bin)) เป็นเครื่องบินของสายการบินเจแปนแอร์ไลน์ซึ่งตกในประเทศมาเลเซียเมื่อวันที่ 27 กันยายน พ.ศ. 2520 เครื่องบินเป็นเครื่องบินชนิดดักลาส ดีซี-8 ทะเบียน JA8051 ในนั้นผู้โดยสาร 69 คนและลูกเรือ 10 คนบนเครื่องบิน
นักบินได้ขอศูนย์ควบคุมการจราจรทางอากาศท่าอากาศยานสุลต่านอับดุลอาซิซชาห์ลงจอดในเวลา 2 ชั่วโมงก่อนเกิดเหตุทางศูนย์ควบคุมการจราจรทางอากาศท่าอากาศยานสุลต่านอับดุลอาซิซชาห์ขอให้นักบินนำเครื่องบินลงจอดที่รันเวย์ 15 เมื่อเครื่องบินถึงเครื่องบินกางล้อออกแต่ระดับความสูงอยู่ในระดับต่ำกว่า 750 ฟุต เมื่อถึง 300 ฟุตเครื่องบินชนกับเนินเขาอย่างรุนแรงเครื่องบินพังเสียหายแต่ไม่เกิดไฟไหม้
แก่นพุทธศาสน์
แก่นพุทธศาสน์ เป็นหนังสือที่รวบรวมปาฐกถาของพุทธทาสภิกขุที่แสดง ณ โรงพยาบาลศิริราช รวม 3 ครั้ง ระหว่าง พ.ศ. 2504 - 2505 ตีพิมพ์โดยสำนักพิมพ์สุขภาพใจ ในปีพ.ศ. 2508 ได้รับยกย่องเป็นหนังสือดีเด่นประจำปี จากองค์การยูเนสโก แห่งสหประชาชาติทำให้มีการเผยแพร่หนังสือนี้สู่สาธารณชนอย่างกว้างขวาง และยังมีการแปลเป็นภาษาอังกฤษด้วย